Vardø Idrettslag

Vardø Idrettslag (stiftet 4. september 1911 som Vardø Idrettsforening) er et idrettslag fra Vardø i Finnmark, som driver med fotball og håndball.

Historikk
Klubben ble stiftet 4. september 1911 som Vardø Idrettsforening. I 1934 brøt en del ut og stiftet Vardø Arbeideridrettslag. I 1947 slo disse to klubbene seg sammen og dannet Vardø Idrettslag.

Fotball
I 1937 kom Vardø IF helt til semifinalen i den nord-norske cupen, men tapte 8-4 mot Tromsø. Vardø AIL, på sin side, vant den nord-norske cupen for arbeideridrettslag. I 1946 møttes de to klubbene til dyst i kvalifiseringa til en felles nord-norsk cup, som Vardø AIL vant 5–1. Året etter ble klubbene slått sammen.

Vardø spilte i 1975 på det nest høyeste nivået i Norge, men rykket ned samme sesong.

A-laget i fotball spiller i 2011 i 4. divisjon.

Tabellen 2011

Idrettsanlegg
Fotballaget spiller sine hjemmekamper på Russevika Stadion, landets østligste fotballbane, 31º 7’ 10’’ øst for Greenwich. Publikumsrekorden i Russevika ble satt i en 2. rundekamp i 1986, da over 1 000 tilskuere så Tromsø vinne 2–0. Tromsø vant for øvrig cupen det året.

Referanser

Eksterne lenker
 
 Norges Fotballforbund: Vardø IL
 Russevika Stadion - Nordic Stadiums

Idrettslag i Finnmark
Idrettslag etablert i 1911
Fotballag i Finnmark
Fotballag etablert i 1911
Sport i Vardø